****

**AN SPÓRTLANN CIC**

**Cur Síos Poist**

|  |  |
| --- | --- |
| **Post** | Comhordaitheoir Tionscadail |
| **Tá tú freagrach do** | Bainisteoir Tionscadail na Spórtlainne |
| **Tuarastal** | £35,000 |
| **Áit** | Sportlánn na hÉireann |
| **Fad an chonartha** | 18 mí |
| **Uaireanta oibre** | 37.5 uair sa tseachtain |

**Tá an post seo á mhaoiniú go poiblí ag an National Lottery Heritage Fund.** **GaelStair is made possible with The National Lottery Heritage Fund. Thanks to National Lottery players, we have been able to fund this vital project.**

****

**Cur síos ar an tionscadal:**

Is tionscadal ceannródaíoch é an tionscadal GaelStair a bhfuil aidhm aige oidhreacht shaibhir na Gaeilge a cheiliúradh agus a chaomhnú. Déanann sé iarracht athbheochan iontach na Gaeilge a chur chun cinn, go háirithe sa Cheathrú Ghaeltachta bhríomhar ar Bhóthar na bhFál. Déanann an tionscadal seo iarracht ról ríthábhachtach an Ghaelchultúir, an Ghaeloideachais, rannpháirteachas phobal na Gaeilge agus an tionchair a bhí acu ar stair agus ar fhéiniúlacht Bhéal Feirste a dhoiciméadú agus a léiriú.

Tá sé mar aidhm ag Tionscadal GaelStair go mbeidh rochtain ag luchtanna féachana éagsúla, ina measc, mic léinn, turasóirí agus baill pobail, ar oidhreacht na Gaeilge trí thaispeántais, acmhainní ar líne agus ábhair oideachais a chruthú. Le haird a dhíriú ar éachtaí agus ar theacht aniar Ghaeilgeoirí, tá an tionscadal ag iarraidh an bród agus an ceangal sa phobal a chothú, agus eolas chomh maith le tuiscint ar oidhreacht na Gaeilge a chur chun cinn.

**Cuspóir:**

An tionscadal a chomhordú agus maoirseacht a dhéanamh air ar bhonn laethúil le freagracht uileghabhálach as cur i bhfeidhm phlean an tionscadail móide as spriocanna, aschuir agus torthaí a leagan amach.

**Dualgais:**

1. Príomhphointe teagmhála a sholáthar agus freagracht as príomhpháirtithe leasmhara agus as pearsanra an tionscadail.

2. Cinnte a dhéanamh go gcríochnófar an tionscadal in am, taobh istigh den bhuiséad agus ar ardchaighdeán. Príomhchaidrimh a bhainistiú, an National Lottery Heritage Fund agus príomhpháirtnéirí tionscadail eile san áireamh.

3. Páirtíochtaí agus caidrimh oibre a fhorbairt le cinntiú gur féidir le heagraíochtaí agus le daoine eile fiúntas a chur le soláthar ár scileanna, ár bhfoghlama, ár bhforbartha den lucht éisteachta, agus ár ngníomhaíochtaí deonacha sa tionscadal.

4. Saorfhoireann, saorálaithe agus fochonraitheoirí bainteach leis an tionscadal a earcú agus a bhainistiú le cinntiú go mbeidh soláthar ardchaighdeánach agus cost-éifeachtúil ann.

5. Tacaíocht a thabhairt do chaidreamh poiblí agus do chumarsáidí don tionscadal le cumarsáid éifeachtach ar fud ár luchtanna éisteachta a chinntiú.

6. Straitéis monatóireachta agus measúnaithe a chur ar bun. Measúnóir seachtrach a cheapadh agus bheith i gceannas ar tuarascáil mheasúnaithe ar an tionscadal a dhéanamh taobh istigh de na hamscálaí a leagfar amach.

7. Eolas, tuarascálacha agus nuashonruithe a sholáthar le linn an tionscadail agus de réir threoir an National Lottery Heritage Fund.

8. Acmhainní an tionscadail a bhainistiú, le cinntiú go gcaifear cistí de réir gníomhaíochtaí ceadaithe agus go gcloífear le buiséid agus le cláracha ama.

9. Ról ceannasach a ghlacadh maoiniú breise a aithint agus a fháil a thacóidh le fíorú chuspóirí an tionscadail.

10. Straitéis comharbais a fhorbairt agus a chur i bhfeidhm le cinntiú go cuirfear an tionscadal ar aghaidh i gceart, agus é críochnaithe, agus le cinntiú go gcothófar tairbhí an tionscadail i ndiaidh saol ama an tionscadail.

11. Comhairle agus tacaíocht a thabhairt don fhoireann bainistíochta shinsearach de bhun deiseanna oidhreachta eile i ndiaidh an tionscadail.

12. Dualgas ar bith eile a dhéanamh a d’fhéadfadh an bhainistíocht líne iarraidh.

**Sonraíocht Phearsanta**

**ÚSÁIDFEAR NA CRITÉIR SEO LE D’IARRATAS A CHUR AR AN GHEARRLIOSTA**

|  |  |
| --- | --- |
| **Critéir Riachtanacha** | **Critéir inmhianaithe** |
| **Oideachas / Taithí** | |
| Cumas le hardleibhéal Gaeilge labhartha agus scríofa a léiriú | Cáilíocht sa Ghaeilge |
| Íosmhéid de thaithí chruthaithe 2 bhliain ag obair i ról forbairt tionscadail taobh istigh de na cúig bliana déanacha | Cáilíochtaí/traenáil in oidhreacht, i dturasóireacht, i bhforbairt pobail agus i réimsí ábhartha eile |
| Taithí chruthaithe in obair a dhéanamh in earnálacha oidhreachta, pobail nó ábhartha eile, ar bhonn áitiúil, náisiúnta agus idirnáisiúnta | Taithí chruthaithe in obair a dhéanamh le pobail i gceantar ar an anás ard. |
| Taithí chruthaithe i bpríomhchaidrimh agus i bpríomhpháirtíochtaí a fhorbairt agus a bhainistiú. | Caighdeán maith taithí i margaíocht agus i gcaidreamh poiblí. Taithí ar phlean margaíochta agus cumarsáide a fhorbairt agus a chur i bhfeidhm. |
| Taithí chruthaithe ar chláranna pobail ardchaighdeánacha a eagrú agus a bhainistiú. | Caighdeán maith bainistíochta airgeadais agus taithí soláthair phoiblí |

|  |  |
| --- | --- |
| **Critéir Riachtanacha** | **Critéir Inmhianaithe** |
| **Scileanna / Eolas** | |
| Cumas cruthaithe cumarsáid a dhéanamh go héifeachtach i scríbhinn agus go pearsanta le daoine agus le grúpaí, agus ceisteanna agus smaointe a chur i láthair i bhformáid inrochtana. | Taithí chruthaithe in obair a dhéanamh le grúpaí pobail agus le maoinitheoirí, cumas le tionscadail a chur i láthair agus a chur chun cinn |
| Sárscileanna eagraíochtúla agus pleanála | Taithí chruthaithe ar thionscadail a chomhordú / a bhainistiú |
| Scileanna éifeachtacha labhartha agus cumarsáide | Taithí ar iarratais rathúla ar mhaoiniú a scríobh |
| Scileanna theicneolaíocht an eolais cruthaithe (Microsoft Office nó a chomhionann, Outlook san áireamh) | Taithí ar bhunachair sonraí agus ar shonraí monatóireachta agus meastóireachta a thaifeadadh. |
| Taithí chruthaithe in obair a dhéanamh mar bhall d’fhoireann, agus as do stuaim féin. | Taithí ar obair a dhéanamh le Grúpaí Stiúrtha Tionscadail, ar bheith i do chathaoirleach ar chruinnithe agus ar mhiontuairiscí a scriobh |
| Cumas le buiséad tionscadail a fhorbairt agus a bhainistiú ag úsáid maoinithe phoiblí |  |
| Cumas le caidrimh a fhorbairt agus chun líonrú le cliaint fhéideartha, le heagraíochtaí maoinithe agus le páirtnéirí straitéiseacha | Eolas ar mhaoiniú National Lottery Heritage Fund agus/nó ar mhaoiniú ó chomhlachtaí leithdháilte deontas eile a bhainistiú |
| Tuiscint ar shláinte agus ar shábháilteacht agus ar obair a dhéanamh le saorálaithe | Buneolas cruthaithe ar pholasaithe amhail cosaint páistí, comhionannas deiseanna agus saorálaíocht |
|  | Tuiscint ar an ról is féidir le bheith ag oidhreacht pobail cur le feasacht agus le tuiscint chultúrtha |
|  | Ceadúnas tiomána bailí, glan agus d’iompar taistil féin |

|  |
| --- |
|  |